Niðri í Rættará, í Østrøm, hevur Lindin øðrvísi stuðulsdag komandi leygardag, 23. januar Eins og á stuðulsdegnum í 2014, verða beinleiðis samrøður millum gestir og útvarpsvertir í glasaðum ljóðrúmi. Ímillum ymsu skiftini koma bólkar og einstaklingar at framføra livandi tónleik ‚m. a. Heðin Askham ‚Systrar ‚Terje Vestergaard og Lisa Frederiksberg ‚Olvheðin Jacobsen ‚Gentukórið í Meinigheitshúsinum og Oddbjørg Poulsen. Ígjøgnum allan dagin verður kaffi, te og leskidrykkur saman við onkrum til ábit. Roknað verður við at mong nýta høvi at støkka inn á gólvið til eygleiðing og prát á stuðulsdegnum hjá Lindini niðri í Østrøm. Ein uppboðssøla yvir málningar ið kendu listamálararnir Eyðun av Reyni, Hilmar Højgaard, Astrid Mouritsen, Poul Skarðenni, Finnleif Mortensen, Eli Smith, Sámal Toftanes hava latið til tiltakið, verður skipað seinni út á kvøldið. Eisini verða nógvir og fjølbroyttir vinningar útlutaður ímillum ymsu tiltøkini. Hugvekjandi barnatiltak, ið burturav, skal mynda eina serliga løtu til børnini, verður miðskeiðis á degnum við BUBU og Ásbjørn Berthelsen og Absalon Áargarð. Vit enda dagin við einum høvuðsvinningi ið Christian í Grótinum hevur latið til Lindina á stuðulsdegnum. Hepni vinnarin kann púra frítt velja sína ferð út í heim, frá Fonn Flog, Virði er 25.000 krónur. Lindin byrjaði virksemi 21. januar í 2000 og eru nú 16 ár liðin síðani fyrsta sendingin varð útvarpað. Í dag røkkur sendinetið, hvønn einasta tíma í vikuni, meira enn 90% av Føroya fólki. Frá fyrsta sendidegi av, hava trúgvir stuðlar og afturvendandi stuðulsdagar, fíggja allan raksturin av Lindini. Hesin er árliga, áleið 1,6 milliónir krónur og umleið 50 fólk eru onkursvegna beinleiðis virkin og vara av í Lindini. Av hesum eru nógv tey flestu sjálvboðin og ólønt. So, niðri í Østrøm í Rættará, komandi leygardag 23. januar frá klokkan 13: 00 til 23: 00 leggja vit upp til ein stuðulsdag við serligum dámi og nógvum hugaligum upplivingum. Høvið verður hjá lurtarum at tekna seg sum stuðul hjá Lindini, hækka stuðulin ella lat eina gávu. Hetta kann gerast á heimasíðuni www. lindin. foella við at ringja til Lindina sama dag, har fólk verður at taka telefonina. Tlf. 321377 og SMS 521377. Vit ið varða av Lindini ynskja við hesum stuðulsdegnum at takka fyri ómetaligan og afturvendandi trúfastan stuðul gjøgnum árini og heita á teg, saman við okkum, at vera við á ferðini víðari. Eisini fara vit at nýta høvi til at bjóða nýggjum stuðlum at vera vælkomnum við. Latið okkum øll, saman, vera um tað at stuðla Lindini. Ja, latið okkum saman, framhaldandi, vera um tað at røkka út við evangeliinum, boðskapinum um Jesus Kristus. Bárður á Lakjuni fer at syngja nakrar sangir. So lurta millum kl. 9.00 og 12.00 í morgin týsdagin 10. nov. Les meira Lindin sendir beinleiðis frá hesum møtum á Samfelagsstevnuni 2015 í Havn. Fríggjakvøldið 6. nov. kl. 20.00 Fríggjakvøldið 6. nov. kl. 22.30 Leygardagin 7. nov. kl. 16.00 Leygarkvøldið. 7. nov. kl. 20.00 Leygarkvøldið. 7. nov. kl. 22.30 Sunnudagin 8. nov. kl. 16.00 Tað vil siga, at tey, ið ikki hava møguleika at koma til møtini, kunnu… Les meira Lindin hevur kunningar og stuðulssending leygardagin 31. okt. 2015 frá kl. 14.00 15 ár eru liðin, síðani Lindin tann 21. januar í 2000 byrjaði at senda gleðiboðskapin um Jesus Kristus til fólk í Føroyum. Les meira Fríggjakvøldið 30. og leygarkvøldið 31. oktobur, syngur kendi Grammy virðislønti tenorurin Larry Ford í ávikavist Ebenezer í Havn og Betesda í Klaksvík. Saman við Larry Ford er klaversnillingurin Alan Tripp, sum, umframt at spæla undir til nakrar av sangunum hjá Larry Ford, eisini skal hava sína egnu framførslu. Sangkórini í Ebenezer og Betesda luttaka eisini á konsertunum. Lindin sendir beinleiðis fríggjakvøldið kl. 19.30 ‚leygarkvøldið kl. 19.00 og kl. 22.00 og sunnudagin kl. 14.30 og kl. 18.00 Endamálið við øllum vikuskiftinum er at boða kristna gleðiboðskapin um… Les meira Fríggjadagin 25. sept. kemur út nýggj fløga og DVD við Svein í Prestgarði. Fyrr í ár fór Svein, saman við øðrum, til USA at taka eina nýggja fløgu upp. Samkomur í og einstklingar í Føroyum standa í hesum døgum saman um evangeliskt átak við heitinum” Hásummarhátíð,” sum verður í ítróttarhøllini á Hálsi sunnudagin 21. juni. Saman við heimskenda tónleikaranum og sangaranum Michael W. Smith og øðrum fer kendi evangelisturin Franklin Graham… Les meira Dánjal lesur úr Luk. kap. 4, 1-30, um Jesus, sum verður freistaður og um Jesus, sum lærir í Nazaret. Síðani kemur Poul Færø við í sendingina, har samtalan kemur inn á hetta, tá menniskja hevur hug at draga Jesus niður í mun til at liva í kærleika Hansara, har Hann við Anda sínum býr í okkum. Lisið verður úr Jóh. Kap. 14, 1-13; Jóh. kap. 15, 8-12; Jóh. kap. 7, 39; Jóh. Kap. 7, 45-53. og Gal. kap. 4, 6-9. Vertur: Dánial á Dul Jacobsen Lurta eftir sendingini her Um tú vilt taka sendingina niður, so høgraklikka slóðina og vel“ Save link as…” ella“ Gem destination som…” Fyrst tosa vit við Hjørdis Háberg Petersen um eitt hjúnarbandskeið, sum skipa verður fyri á Hotel Skálavík, undir heitinum:“ Gevið tær mítt hjarta”, sum er frá 12. til 14. Februar 2016. Tað verða Hjørdis Háberg Petersen og Dánjal Petersen, sum saman við Unn og Jógvan Zachariassen, sum skipa fyri skeiðinum. Til ber at melda seg til á teldupostum: hjordis. h. p @ gmail. com og/ella unn. zac @ gmail. com–ella við boðum um facebook til fyrireikarnar. Síðani hoyra vit eina áður senda samrøðu við Eivind Frøen, aftaná eitt hjúnarbandsskeið, har hann greiður frá ymiskum í samband við hjúnarbandið. Til seinast hoyra vit eina samrøðu og sangir við Systrar frá 2009, áðrenn tær hava givið fløgu út. Vertur: Tór Arni Samuelsen Lurta eftir sendingini her Um tú vilt taka sendingina niður, so høgraklikka slóðina og vel“ Save link as…” ella“ Gem destination som…” Fyrst tosa vit við Hallgerð Akursrein um“ Vælgagnist” tiltakið, sum er byrja í Soli Deo Gloria í Klaksvík. Samkoman bjóðar øllum, ið hava tørv á at fáa eina máltíð. Tiltakið er hvørt mikukvøld kl. 17: 30–19: 00, har komast kann og fara, sum tað passar. Tiltakið royndar koyrir fram til páskar. Um tú ynskir eina ókeypis máltíð, ring ella send sms til tlf. 227632, áðrenn kl 14.00 týsdag. Øll eru vælkomin at melda seg til. Ein og hvør kann lata mat til tiltakið, við at seta seg í samband við Hallgerð Akurstein á tlf. 752313. Tiltakið kann stuðlast við peningagávu á kontonummar: 6460-3808469. Hallgerð tosar eisini um arbeiðið í Soli Deo Gloria, um visiónir, ið arbeitt hevur við seinastu tíðina. www. solideogloria. fo. Síðani tosa vit við Ragnar Ludvig. Hann greiddi frá, hvat kemur at eyðkenna menniskju á síðstu døgum, og um kristnu vónina. At enda práta vit við Annfinn Norðbúð, sum býr Hirtshals. Hann ferðast m. a. til Esbjerg og Vejle, har hann saman við øðrum heldur møtir fyri føroyingum. Vertur: Kristian á Lakjuni–Teknikari: Albin Johannesen Lurta eftir sendingini her Um tú vilt taka sendingina niður, so høgraklikka slóðina og vel“ Save link as…” ella“ Gem destination som…” Dánjal lesur og hugleiðir úr Jóh. kap. 4, um Jesus og hina samversku kvinnuna–í samband við hugtaki, hvat er kvalitets-lív og ævigt lív. Síðani er Poul Færø við í sendingini, har samtalan er um viðurskiftir, sum møta í lívinum, har samskifti hesa vikuna varð merkt av hesi heilsan:“ Takk at Jesus í tær, kendist við Jesus í mær”. Samtalan heldur fram úr 2. Kor. kap. 4, 13-19. Vers 13:“ Men við tað at vit hava sama Anda trúarinnar–sum skrivað er:“ Eg trúði, tí talaði eg”–so trúgva eisini vit; tí tala vit eisini”. Og vers 18:“ við tað at vit hava ikki hitt sjónliga fyri eyga, men hitt ósjónliga. Tí hitt sjónliga er tímiligt, men hitt ósjónliga ævigt.” Vertur: Dánial á Dul Jacobsen Lurta eftir sendingini her Um tú vilt taka sendingina niður, so høgraklikka slóðina og vel“ Save link as…” ella“ Gem destination som…” Fyrst ringja vit til Ben Eli Dam, sum greiðir frá einum Bíbliu-vikuskifti, ið verður hjá Frelsunarherinum í Vági vikuskiftið 12.-14. feb. 2016. Hjúnini Ruth og Peter Barunosti, sum hava arbeitt fyri Frelsunarherin í Svøríki, Litavia og Norra, luttaka, har evni yvir vikuskifti er:“ Hjá Gudi er einki ómøguligt”. Síðani er Ólavur Jacobsen í útvarspsstovuni, har hugleitt verður um trúgv–hvat er trúgv. Vertur: Eydna Háberg Hansen. Teknikari Jógvan Suni Danielsen Lurta eftir sendingini her Um tú vilt taka sendingina niður, so høgraklikka slóðina og vel“ Save link as…” ella“ Gem destination som…” Fyrst hava vit eina samrøðu við Leif Høj, um eina konsert í Kelduni í Skálabotni, sum kendi countrysangarin Larry Gatlin frá The Gatlin Brothers hevur fríggjakvøldið 5. februar 2016, kl. 20. Larry Gatlin er kendur frá Gatlin Brothers og Gaither Homecoming. Atgongumerkið kostar 120,00 kr. Matstovan í Kelduni verur opin áðrenn og eftir konsertina. Les… Les meira Fyrst hoyra vit eina samrøðu við Christina Brauner, sum hevur verið jarðarmóðir í Føroyum. Christina greiðir m. a. frá um felagsskapin, sum hon sjálv hevur stovna, ið eitur“ Hjerte for liv”, sum ráðgevur, stuðlar og hjálpir kvinnum o. ø. í umstøðum kring fosturtøku. Meira kunning fæst á heimasíðuni hjerteforliv. dk ella á ráðgevingar síðuni www. hvadnu. dk. Síðani hava vit… Les meira Fyrst hoyra vit eina andakt, undir heitinum verið neyv í bønini, sum Tóra við Keldu lesur. Síðani er gesturin í sendingini Kristian Fríðrik Olsen, har evni er náðin í Kristusi. Vertur: Rógvi Joensen–Teknikari: Albin Johannesen Lurta eftir sendingini her Um tú vilt taka sendingina niður, so høgraklikka slóðina og vel“ Save link as…”… Les meira Dánjal lesur úr Jóh. og hugleiðir fyrst um bøn og tosar víðari um ávøkstur Heilaga Andans, sum fremur sítt verk í okkum. Síðani kemur Poul Færø við í sendingina, har samtalan fyrst heldur fram um Andans ávøkstur í okkum og fer síðani inn á virksama sinnalag Kristusar í okkum og tekur hugmyndina úr øllum fýra… Tú kanst lurta eftir Lindini við fylgjandi avspælarum. Trýst á navnið fyri at lurta...